Oppervlakte

De oppervlakte of t oppervlak geeft an hoe groot n 2-dimensionaol gebied is. Dit kan de oppervlakte wezen van n tweedimensionaole vorm, mar oek de oppervlakte van n driedimensionaole vorm. Oppervlakte wort oek wel grootte eneumd, mit name bie die van perselen. De SI-eenheid van oppervlakte is de vierkante meter, m². Dit is of-eleid van de SI-eenheid meter. Formules 2D t Oppervlakte van enkele tweedimensionaole objekten: Oppervlakte van n vierkant: lengte × lengte. Oppervlakte van n rechthoek: lengte × breedte. Oppervlakte van n ruut: heugt × breedte. Oppervlakte van n driehoek: ½ × baosis × heugt. t oppervlakte kan oek mit behulp van de formule van Heron berekend worren. Oppervlakte van n sirkel: π r² (waorin r de straol van de sirkel is). 3D t Oppervlakte van enkele driedimensionaole objekten: Oppervlakte van n kubus: 6 s², waorin s de lengte is van een kant van de kubus. Oppervlakte van n balk: 2 ((l × w) + (l × h) + (w × h)), waorin l, w en h de lengte, breedte en heugt bin van de balk. Oppervlakte van n bol: 4 π r² waorin r de straol van de bol is. Oppervlakte van n silinder: 2 π r (h + r), waorin r de straol van de sirkelvormige baosis is, en h de heugt van de silinder. Oppervlakte van n kegel: π r (r + √(r² + h²)), waorin r de straol van de sirkelvormige baosis is, en h de heugt van de kegel.